 כזית: והסכמת האחרונים דלכתחלה יש לאכול כשיעור ב' זיתים א' זכר לפסח וא' זכר למצה הנאכלת עמו ולכל הפחות לא ימעט מכזית. וכ' הרוקח אל יהיה לך אכילת אפיקומן לטירחא ועסי' תע''ו בהג''ה שלא יאכלנה על אכילה גסה דאע''ג שפסח נאכל על השובע מ''מ בעי שיהא מתאוה לאכול ב''ח כ' של''ה ראיתי מבני עליה שהיו מנשקין המצות והמרור וכן סוכה בכניסתו וביצאתו וכן ד' מינים שבלולב והכל לחבוב המצוה ואשרי מי שעובד ה' בשמחה. וע''ל סי' תע''ג ס''ק י''ט מש''ש בשם הרש''ל ובפסח מעובין סימן שט''ו כתב עוד וז''ל ומנהגי ליקח מקל בידי ומנעלי ברגלי ולומר ככה תאכלו אותו מתניכם חגורים נעליכם [ברגליכם] ומקלכם בידכם ואכלתם אותו בחפזון פסח הוא לה' ולכן אני נוהג שלא להפשיט האזור בליל פסח עד אחר אפיקומן עכ''ל ובמדינות אלו אין נוהגין כל זה: